Na temelju članka 19.a. stavka 1. Zakona o porezu na dohodak („Narodne novine“ br. 115/16, 106/18, 121/19, 32/20, 138/20, 151/22 i 114//23., dalje u tekstu: Zakon), članka 35. Zakona o lokalnoj i područnoj (regionalnoj) samoupravi („Narodne novine“ broj br. 33/01, 60/01-*vjerodostojno tumačenje*, 129/05, 109/07, 125/08, 36/09, 36/09, 150/11, 144/12 , 19/13, 137/15-*ispravak* , 123/17, 98/19, 144/20) i članka 32. Statuta Općine Bebrina („Službeni vjesnik Brodsko-posavske županije“ broj 2/2018, 18/2019 i 24/2019 i „Glasnika Općine Bebrina“ broj 1/2019, 2/2020 i 4/2021) na \_\_\_\_\_\_ sjednici Općinskog vijeća Općine Bebrina održanoj dana \_\_\_\_\_\_\_\_\_\_ 2023. godine, donosi se

**O D L U K A**

**O VISINI POREZNIH STOPA GODIŠNJEG POREZA NA DOHODAK OPĆINE BEBRINA**

1. **OPĆE ODREDBE**

**Članak 1.**

Ovom Odlukom se propisuju, sukladno Zakonu visine poreznih stopa godišnjeg poreza na dohodak Općine Bebrina.

**Članak 2.**

Pojedini pojmovi u smislu ove Odluke imaju značenja koja su definirana Zakonom.

Izrazi koji se koriste u ovoj Odluci, a imaju rodno značenje koriste se neutralno i odnose se jednako na muški i ženski rod.

1. **POREZNE STOPE**

**Članak 3.**

Niža porezna stopa za obračun godišnjeg poreza na dohodak iznosi 20 %.

Viša porezna stopa za obračun godišnjeg poreza na dohodak iznosi 30 %.

Prag za primjenu navedenih poreznih stopa propisan je Zakonom.

**III. PRIJELAZNE I ZAVRŠNE ODREDBE**

**Članak 4.**

Ova Odluka objavit će se u „Glasniku Općine Bebrina “ i u „Narodnim novinama“, a stupa na snagu 1. siječnja 2024. godine.

PREDSJEDNIK OPĆINSKOG VIJEĆA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mijo Belegić, ing.

DOSTAVITI:

1. Jedinstveni upravni odjel
2. Nadležno ministarstvo
3. Glasnik Općine Bebrina
4. Narodne novine
5. Ministarstvo financija, Porezna uprava
6. Pismohrana.

**Obrazloženje i pravna osnova za donošenje akta:**

Člankom 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) propisano je da predstavničko tijelo donosi statut jedinice lokalne, odnosno područne (regionalne) samouprave, donosi odluke i druge opće akte kojima uređuje pitanja iz samoupravnog djelokruga jedinice lokalne, odnosno područne (regionalne) samouprave, osniva radna tijela, bira i razrješuje članove tih tijela te bira, imenuje i razrješuje i druge osobe određene zakonom, drugim propisom ili statutom, uređuje ustrojstvo i djelokrug upravnih tijela jedinice lokalne, odnosno područne (regionalne) samouprave, osniva javne ustanove i druge pravne osobe za obavljanje gospodarskih, društvenih, komunalnih i drugih djelatnosti od interesa za jedinicu lokalne, odnosno područne (regionalne) samouprave i obavlja i druge poslove koji su zakonom ili drugim propisom stavljeni u djelokrug predstavničkog tijela.

Člankom 32. Statuta općine Bebrina („Službeni vjesnik Brodsko-posavske županije“ broj 2/2018, 18/2019 i 24/2019 i „Glasnika Općine Bebrina“ broj 1/2019, 2/2020 i 4/2021) propisano je da Općinsko vijeće donosi odluke.

Člankom 19.a. Zakona propisano je da predstavničko tijelo jedinica lokalne samouprave može svojom odlukom propisati visine poreznih stopa u granicama propisanim ovim Zakonom, i to:

1. općina – nižu stopu u granicama od 15 % do 22 % te višu stopu u granicama od 25 % do 33 %

2. grad s manje od 30.000 stanovnika nižu stopu u granicama od 15 % do 22,40 % te višu stopu u granicama od 25 % do 33,60 %

3. grad s više od 30.000 stanovnika nižu stopu u granicama od 15 % do 23 % te višu stopu u granicama od 25 % do 34,50 %

4. Grad Zagreb nižu stopu u granicama od 15 % do 23,60 % te višu stopu u granicama od 25 % do 35,40 %.

Člankom 9. Zakona o izmjenama i dopunama Zakona o porezu na dohodak određeno je da predstavnička tijela odlukama utvrđuju visinu poreznih stopa (više i niže) za godišnji porez na dohodak. Dosadašnjim odredbama Zakona o porezu na dohodak, stope poreza na dohodak bile su zakonski definirane. Zakonom o izmjenama i dopunama Zakona o porezu na dohodak („Narodne novine“ broj 114/2023) propisano je da godišnji porez na dohodak plaća po nižoj stopi na poreznu osnovicu do visine 50.400,00 eura, te po višoj stopi na dio porezne osnovice koji prelazi iznos od 50.400,00 eura. Navedena odredba stupa na snagu 1. siječnja 2024. godine.

Sukladno članku 19. a stavku 2. Zakona o porezu na dohodak („Narodne novine“ broj 115/16, 106/18, 121/19, 32/20, 138/20, 151/22 i 114/23) općina može utvrditi nižu stopu u granicama od 15 % do 22 % te višu stopu u granicama od 25 % do 33 %.

Po nižoj stopi porez se obračunava na poreznu osnovicu do visine od 50.400 eura godišnje, a po višoj stopi porez se obračunava na poreznu osnovicu iznad iznosa 50.400 eura godišnje nakon 1.1.2024. godine.

Prema dosad važećem Zakonu o porezu na dohodak, niža stopa iznosila je 20% na poreznu osnovicu do visine 47.780,28 eura godišnje, a viša stopa 30 % na poreznu osnovicu iznad 47.780,28 eura godišnje. Iz navedenog proizlazi da općina Bebrina zadržava postojeće porezne stope.

Sukladno odredbama Zakona o izmjenama i dopunama Zakona o porezu na dohodak, jedinice lokalne samouprave, dužne su donijeti navedenu odluku o visini poreznih stopa godišnjeg poreza na dohodak i objaviti u „Narodnim novinama“ , pri čemu sama odluka stupa na snagu 1. siječnja 2024. godine.